Voimaa iive!: Refresh
Olo on hieman kaksijakoinen. Olen sairaslomalla, joten eikö minun pitäisi sairastaa? Tai siis niinku... no tiedätte varmaan... mutta kun sängynpohjalla vellominen ja itsensä sääliminen ei auta tässä tilanteessa yhtään!
Eilen kävin vesijuoksemassa rentoon tahtiin tunnin verran ja toisen tunnin vietin kylpyläaltaissa venytellen, hierovissa suihkuissa ja muuten vaan uiskennellen. Teki kyllä tosi hyvää. Neidin hain hoidosta iltapäivällä ja illalla leivottiin, tehtiin kotihommia ja tanssittiin yhdessä. Melatoniinit toi unen ennen CSI:n loppua. On se vaan kumma, että kun koko päivän vaan väsyttää ja pakko on pitää itseään hereillä niin sitten kun saisi mennä nukkumaan niin uni ei tule... ja tänään ihan sama homma. Puuhata pitää, että hereillä pysyisi.
Nyt on todistettu, että osaan sittenkin leipoa pullaa...
Tänään kävin tukkalääkärissä kun olin sen jo aiemmin varannut. Toisaalta sattui hyvään saumaan, sillä CityDiilin kautta ostettu tarjous sisälsi mm. hiusten tehohoidon, pesun, päähieronnan, leikkauksen ja kulmien muotoilun sekä värjäyksen. Ja oli kyllä tarpeen. Edellisestä kampaajakäynnistä aikaa sellaiset kivat 1½ vuotta :(
Hiukset olivat latvoista aikamoista höttöä ja haperoa, yöks!
-15cm eikä oikeastaan edes näy missään. Tuolle hiusten värille vain pitäisi tehdä jotain (ja noi mustat silmänaluset kaikki sitten unohtaa...)
Tälle päivälle pitäisi kehittää jotain hereillä pitävää toimintaa, mutta mitä ihmettä sitä tekis? Ehkäpä jotain pientä salitreeniä tai jotain kevyttä siellä kuitenkin. Lapsiparkkikin olisi auki. Yhä edelleen vaan nimittäin väsyttää... mutta arvatkaa vaan tuleeko uni sitten illalla ;(
Lähettänyt iive klo 13.42
Tunnisteet: Lepo, Liikunta, Mietteitä, Piristys, Rakkaus, Ruoka, Työ, Uinti, Venyttely, Väsymys
Quantina 17. marraskuuta 2011 klo 14.46
Oi, sinulla on kyllä ollut hienon pitkä tukka ja uusi tukka näyttää tosi hyvältä! Minun lähtötilanteeni oli suurinpiirtein sama, mihin sinä päädyit. :> Kummasti muuten helpottaa, kun saa kuivat haperot pois latvoista...
Terveisin: Itsellänikin oli edellisestä kampaamokäynnistä noin 1,5 vuotta.
Niin, ja CityDealin kautta minäkin kävin tuon pääni kynityttämässä. ;D
iive 17. marraskuuta 2011 klo 14.51
Ekaa kertaa mitään ostin CityDealista ja tän ostin kyllä jo kesällä. Ei ole vain saanut aikaiseksi tilata aikaa... 65e hoidot 25 eurolla, ei paha ;D
Nyt vaan pohdituttaa, että värjäänkö vai enkö värjää? Ja jos värjään niin millä? Yksi punainen hennapussi olis jo hyllyssä. Uskaltaisiko kokeilla?
blueberry 17. marraskuuta 2011 klo 19.27
Ohoh, kylläpä näyttävätkin hiukset tosi paljon paremmalta!
ja oi miten ihania herkkuja oletkaan leiponut,taidna tulla teille syömään ;D
Hepa 17. marraskuuta 2011 klo 22.39
Oih, niin ihanaa puuhaa; vesijuoksu, uinti, poreissa oleilu, leipominen, kampaajalla käynti :D Munkin pitäs varata kampaaja. Alkaa olla turhan pitkä ja pois mallistaan tää pääni...